Paulosi wakapharazganga makani ghawemi ghakufuma kwa Chiuta (10-12)
Kusintha kwa Paulosi na uteŵeti wake wakwambilira (13-24)
1 Ine Paulosi, mpositole, kufuma ku ŵanthu yayi, nesi kwizira mwa munthu, kweni kwizira mwa Yesu Khristu+ na Chiuta Adada,+ uyo wakamuwuska ku ŵakufwa,2 na ŵabali wose awo ŵali nane, ku mipingo ya mu Galatiya:3 Mphanyi lusungu lukuru na mtende vyakufuma kwa Chiuta Adada ŵithu na Fumu Yesu Khristu, vyaŵa namwe.4 Wakajipeleka yekha chifukwa cha zakwananga zithu+ kuti watiwombore ku nyengo iyi* yiheni+ mwakuyana na khumbo la Chiuta withu na Dada.+5 Kwa Chiuta kuŵe uchindami muyirayira swii. Ameni.6 Nkhuzizwa kuti mwapatukako* luŵiro chomene kwa Uyo wakamuchemani na lusungu lukuru lwa Khristu, ndipo mukupulikizga makani ghawemi gha mtundu unyake.+7 Palije makani ghawemi ghanyake, kweni kuti waka pali ŵanyake awo ŵakumutimbazgani+ ndipo ŵakukhumba kutimbanizga makani ghawemi gha Khristu.8 Kweni usange yumoza wa ise panji mungelo wakuchanya, uyo wangamupharazgirani makani ghawemi agho ghakupambana na makani ghawemi agho tikamupharazgirani, watembeke.9 Nga umo tayowoyera kale, ine nkhuwerezgapo kuti, Waliyose uyo wangamupharazgirani makani ghawemi agho ghakupambana na makani ghawemi agho mukapokera, watembeke.10 Kasi sono nkhukhumba kunyengelera ŵanthu panji Chiuta? Panji, kasi nkhupenja kukondweska ŵanthu? Niŵenge kuti nichali kukondweska ŵanthu, mphanyi nili muzga wa Khristu yayi.11 Pakuti nkhukhumba kuti mumanye ŵabali, kuti makani ghawemi agho nkhamupharazgirani ghakafuma ku ŵanthu yayi.+12 Pakuti nkhaghapokera kwa munthu yayi, nesi kuchita kusambizgika, kweni Yesu Khristu ndiyo wakaghavumbura kwa ine.13 Mukapulika ivyo nkhachitanga kale apo nkhaŵa mu chisopa cha Chiyuda,+ kuti nkhatambuzganga chomene mpingo wa Chiuta na kuwuparanya.+14 Ndipo nkhachitanga makora chomene mu chisopa cha Chiyuda kuluska ŵanandi ŵa nthanga yane mu mtundu wane, pakuti nkhajipelekanga chomene kulondezga malango gha ŵasekuru ŵane.+15 Kweni apo Chiuta uyo wakanifumiska mu nthumbo ya amama na kunichema kwizira mu lusungu lwake lukuru,+ wakachiwona kuŵa chiwemi16 kuvumbura Mwana wake kwizira mwa ine, mwakuti nipharazge makani ghawemi ghakuyowoya vya iyo ku mitundu,+ kuti nkhakumana na munthu* waliyose nyengo yeneyiyo yayi.17 Nkhakwelera ku Yerusalemu yayi, kwa awo ŵakamba kuŵa ŵapositole pambere ine nindaŵe mpositole. Kweni nkhaluta ku Arebiya, ndipo nkhaweleraso ku Damaseko.+18 Ndipo pakati pajumpha vyaka vitatu, nkhakwelera ku Yerusalemu+ kukawona Kefase,*+ ndipo nkhakhala nayo mazuŵa 15.19 Nkhawonaso mpositole munyake yayi padera pa Yakobe+ munung’una wa Fumu.20 Sono pa vinthu ivyo nkhumulemberani, nkhumusimikizgirani pamaso pa Chiuta kuti nkhuteta yayi.21 Kufuma apo, nkhaluta ku vigaŵa vya Siriya na Kilikiya.+22 Kweni nkhamanyikwanga yayi ku mipingo ya mu Yudeya iyo yikaŵa mu umoza na Khristu.23 Ŵakapulikanga waka kuti: “Munthu yura kale wakatitambuzganga,+ sono wakupharazga makani ghawemi ghakuyowoya vya chipulikano icho pakwamba wakachiparanyanga.”+24 Ntheura ŵakamba kuchindika Chiuta chifukwa cha ine.
tum_Latn tum_Latn tum_Latn